CELEX: 62020TN0251
Language: mt
Date: 2020-05-04 00:00:00
Title: Kawża T-251/20: Rikors ippreżentat fl-4 ta’ Mejju 2020 – KG vs Il-Parlament

27.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 247/17
            
         
      Rikors ippreżentat fl-4 ta’ Mejju 2020 – KG vs Il-Parlament
      (Kawża T-251/20)
      (2020/C 247/26)
      Lingwa tal-kawża: l-Ingliż
      
         Partijiet
      
      
         Rikorrent: KG (rappreżentanti: S. Rodrigues u A. Champetier, avukati)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Parlament tal-4 ta’ Frar 2020 li tiċħad l-ilment tiegħu tad-29 ta’ Novembru 2019;
               
            
                  —
               
               
                  tannulla, jekk ikun il-każ, id-deċiżjoni tal-Parlament tat-30 ta’ Awwissu 2019 li tiċħad it-talba inizjali magħmula mir-rikorrent fl-4 ta’ April 2019;
               
            
                  —
               
               
                  tordna lill-konvenut jikkumpensa lir-rikorrent d-dannu morali stmat, ex aequo et bono, għal EUR 5 000;
               
            
                  —
               
               
                  tikkundanna lill-konvenut jirrimborsa l-ispejjeż legali kollha, inklużi l-ispejjeż tal-konsulent legali tar-rikorrent.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv huwa bbażat fuq interpretazzjoni żbaljata tal-Artikolu 20(3) tal-Anness XIII tar-Regolamenti tal-Persunal u fuq ksur tal-prinċipju tal-kontinwità tas-servizz.
               
            
                  2.
               
               
                  It-tieni motiv huwa bbażat fuq ksur tal-prinċipji ta’ aspettattivi leġittimi u ta’ drittijiet miksuba.
               
            
                  3.
               
               
                  It-tielet motiv huwa ibbażat fuq ksur tad-dritt għal amministrazzjoni tajba u tal-obbligu ta’ premura.